Elektrovilciens

Elektrovilciens ir motorvagonu ritošā sastāva paveids, kas iegūst enerģiju no ārējā kontakttīkla ar pantogrāfa palīdzību.

Elektrovilcieni tiek plaši pielietoti piepilsētu un netālo starppilsētu dzelzceļa pārvadājumos. Atšķirībā no līdzīgiem transporta veidiem, elektrovilcieni spēj ātri uzņemt ātrumu un apstāties īsajos starpposmos starp stacijām,  tie ir salīdzinoši klusi un nepiesārņo apkārtējo vidi, kas ir ļoti svarīgi blīvi apdzīvotos rajonos. Vēl elektrovilcienus izmanto ātrgaitas pasažieru pārvadājumiem.

Elektrovilcienus izmanto ne vien tradicionālajā dzelzceļa satiksmē, bet arī metro, kā arī viensliedes dzelzceļa transportam.

Dzelzceļš